26.04.2024.

**Praktiska informācija Latvijas Bibliotekāru biedrības Vidzemes nodaļas 24. saieta “Bibliotēka bez robežām” 2024. gada 18. maijā Strenčos dalībniekiem**
Aicinām saieta dalībniekus iepazīties ar praktisku informāciju, kas būs noderīga, plānojot dienas aktivitātes Strenčos.

**Saieta norises vieta:** Strenču kultūras centrs, Baznīcas iela 2, Strenči, Valmieras novads

**Saieta norises laiks:** sākums plkst. 10.00, saieta programma līdz plkst. 15.00, plkst. 15.00 kopīga Plosta sagaidīšana, pēc tam Gaujas plostnieku svētku programma (pēc vēlmēm un iespējām). Pilnu programmas aprakstu lasiet ŠEIT.

**Pieteikšanās**: lai reģistrētu dalību saietā, jāaizpilda reģistrācijas anketa [ŠEIT](https://forms.gle/wvabk8QBCspiATSY8). Pēc anketas aizpildīšanas e-pastā saņemsiet informāciju par to, ka esat reģistrēts saietam. Ja šādu ziņu nesaņemat vai esat pieteicies, bet tomēr nevarēsiet ierasties, lūgums sazināties ar Olgu Kronbergu (olga.kronberga@vb.valmierasnovads.lv). Kad būs sasniegts maksimālais dalībnieku skaits, reģistrācija tiks slēgta. Dalība saietā ir bez maksas.

**Transports:** iespēja izmantot Valmieras bibliotēkas autobusu nokļūšanai (pieteikšanās reģistrācijas anketā) - no Valmieras (bibliotēkas stāvlaukuma, Cēsu iela 4) uz Strenčiem plkst. 9.30 un no Strenčiem (no kultūras centra stāvlaukuma) uz Valmieru plkst. 20.00. Maršrutā Valmiera - Strenči un Strenči - Valmiera iespēja izmantot arī sabiedrisko transportu - autobusu vai vilcienu (pēdējais sabiedriskā transporta reiss “Strenči - Valmiera” plkst. 19.18 ar ierašanos Valmierā plkst. 19.45).

**Pusdienas:** Plostnieku zupa Gaujmalā, apmaksāta (pieteikšanās reģistrācijas anketā). Amatnieku un mājražotāju tirgū iespēja iegādāties mājās gatavotas uzkodas, gardumus un torti.

**Apģērbs:** izvēloties apģērbu pasākumam, aicinām ņemt vērā laikapstākļus un plašo saieta un Gaujas plostnieku svētku programmu. Aktivitātes paredzētas gan iekštelpās, gan ārā.

**Gaujas plostnieku svētki:** Aicinām saietā gūtos iespaidus papildināt ar 27. Gaujas plostnieku svētku pasākumiem un Strenču iepazīšanu. Ar plostnieku svētku programmu var iepazīties [**ŠEIT**](https://drive.google.com/file/d/1UoGkjHDZB8DZoV2M9JIUsvt2FbK-Sw-m/view). Būs iespēja iegādāties īpašo aploksni ar Gaujas plostniekiem veltīto pastmarku un apzīmogot to ar svētku zīmogu, kā arī svētku laikā par īpašu cenu 7 EUR tiks piedāvāts iegādāties biļetes uz muzikālo izrādi R. Blaumanis “Īsa pamācība mīlēšanā”, kas notiks 22. jūnijā Strenču brīvdabas estrādē. Piesakoties reģistrācijas anketā, pieejamas brīvbiļetes uz zaļumballi ar grupu “Zelta kniede”.

Par organizatoriskiem jautājumiem lūdzam sazināties ar Alīnu Pūci (alina.puce@vb.valmierasnovads.lv, 64250831).